Einar Bollason

Einar Gunnar Bollason, fæddur 6. nóvember 1943, er fyrrverandi landsliðsmaður og landsliðsþjálfari í körfuknattleik.  Hann hefur einnig verið formaður KKÍ, setið í nefndum á vegum sambandsins, dæmt og starfað við fjölmiðla tengt körfuboltanum.  Um skeið var Einar bæði landsliðsþjálfari og formaður KKÍ á sama tíma.

Körfuboltaferillinn
Einar hóf feril sinn með ÍR árið 1958 en skipti yfir í KR nokkrum árum síðar. Hann þjálfaði og lék með Þór Akureyri á árunum 1967 til 1969 og varð stigahæsti leikmaður efstu deildar árið seinna árið er hann skoraði 31,8 stig að meðaltali í leik. Hann hætti að leika körfuknattleik vegna sjúkdóms snemma á áttunda áratugnum, en dró fram skóna aftur 1976 og lék með KR í þrjú ár til viðbótar. Hann lék auk þess örlítið með Haukum, þegar hann þjálfaði liðið á árunum 1983 til 1984.

Árið 2001 var Einar kjörinn þjálfari 20. aldarinnar af 50 manna nefnd sem einnig valdi leikmenn og dómara aldarinnar.  Einar var auk þess kjörinn í lið 20. aldarinnar sem varamaður.  Á þjálfaraferlinum þjálfaði Einar alla þá sem voru valdir í karlalið aldarinnar og báða dómarana.  Sá eini sem Einar hafði ekki þjálfað var þjálfarinn sem lenti í öðru sæti; Friðrik Ingi Rúnarsson.
Afrek
Sem leikmaður
Lið 20. aldarinnar sem leikmaður
6x Íslandsmeistari (1960, 1965-1967, 1978, 1979)
8× Bikarmeistari (1966, 1967, 1970-1972, 1974, 1977, 1979)
Stigakóngur efstu deildar (1969)

Sem þjálfari
Lið 20. aldarinnar sem þjálfari
2x Íslandsmeistari karla (1967, 1974)
2x Íslandsmeistari kvenna (1969, 1977)
3× Bikarmeistari karla (1977, 1985, 1986)
Bikarmeistari kvenna (1977)
1. deildarmeistari karla (1983)

Tölfræði í efstu deild
Legend  LSSpilaðir leikir SH Skot hitt VH Vítaskot hitt VT Vítaskot tekin VN% Vítanýting Stig Samtals stig SPL Stig per leik Feitletrað Mest á ferli

†Táknar tímabil þar sem Einar varð ÍslandsmeistariLeiddi deildina

 Ár Lið LS SH VH VT VN% Stig SPL1961–62KR5N/AN/AN/AN/A8416,81962–63KR8N/AN/AN/AN/A13917,41963–64KR3N/AN/AN/AN/A6320,71964–65†KR870305257,7%17021,31965–66†KR8N/AN/AN/AN/A21026,31966–67†KR10N/AN/AN/AN/A20720,71967–68Þór10N/AN/AN/AN/A19219,21968–69Þór10N/A9712478,3%31831,81969–70KR10748519481,7%23323,31970–71KR12N/AN/AN/AN/A29224,31971–72KR14133384977,6%30421,71976–77KR121069112274,6%30325,31977–78†KR1383446271,0%21016,21978–79†KR2095506873,5%24012,01979–80KR1100N/A22,01980–81KR5300N/A61,21983–84Haukar141061346,2%261,9Ferill163N/AN/AN/AN/A291417,9

Geirfinnsmálið
Þann 26. janúar 1976 var Einar hnepptur í varðhald, grunaður um hlutdeild í hvarfi Geirfinns Einarssonar.  Nokkur ungmenni, þeirra á meðal Erla, hálfsystir Einars, bentu á hann, Valdimar Olsen, Sigurbjörn Eiríksson og Magnús Leopoldsson.  Það varð til þess að Einar sat saklaus í einangrun í 105 daga í Síðumúlafangelsinu.

Hestamennskan
Einar stofnaði, ásamt fleirum, fyrirtækið Íshesta haustið 1982.  Íshestar sérhæfa sig í hestaferðum fyrir ferðamenn, jafnt innlenda sem erlenda.

Heimildir
 Leikni framar líkamsburðum eftir Skapta Hallgrímsson, útg. Körfuknattleikssamband Íslands 2001
 Riðið á vaðið eftir Heimi Karlsson, útg. Fróði 1994

Flokkur:Formenn Körfuknattleikssambands Íslands
Flokkur:Íslenskir körfuknattleiksmenn
Flokkur:Íslenskir körfuknattleiksþjálfarar
Flokkur:Leikmenn Úrvalsdeildar karla í körfuknattleik
Flokkur:Stúdentar úr Menntaskólanum í Reykjavík